Vidiná

Vidiná je obec na Slovensku v okrese Lučenec.

Polohopis 
Nachádza sa asi 3km severozápadne od Lučenca, v smere na Zvolen. V roku 1970 bola pričlenená k Lučencu ako mestská časť, v roku 1992 sa plebiscitom znova osamostatnila.

Obec leží na aluviálnej nive Krivánskeho potoka. Stred obce leží v nadmorskej výške 199 m (v chotári obce aj ). Geomorfologicky patrí v rámci oblasti Lučensko-košickej zníženiny do celku Juhoslovenská kotlina, podcelku Lučenská kotlina a časti Novohradské terasy.
Klimaticky patrí do mierne suchej oblasti, s priemernou teplotou v januári -3,2 C, v júli +20,1 C a priemernou ročnou teplotou +9,1 C. Ročný úhrn zrážok činí 600 - 700 mm.
V širšom okolí obce sú rozšírené usadeniny alúvia Krivánskeho potoka, ktoré pozostávajú z piesčitých a hlinitých štrkov, hliny a ílu. Tradícia hovorí, že práve geologické pomery územia podmienili vznik obce (prví obyvatelia sa zaoberali hrnčiarstvom).
Pôvodný porast na okolí tvorili v minulosti teplomilné hrabové dubiny a dubohrabiny. Dnes je chotár z väčšej časti odlesnený. Zoogeograficky patrí oblasť k stepnej zóne zasahujúcej z Maďarska.

Kultúra a zaujímavosti

Pamiatky 
 Barokový kaštieľ, jednopodlažná stavba s manzardovou strechou na pôdoryse písmena U z roku 1706, postavený na starších základoch. Stavbe dominuje stredný rizalit a nárožné veže. Strecha je pokrytá šindľom. Kostol prešiel stavebnými úpravami v 19. a 20. storočí. Dekoratívne barokové fasády sú členené lizénovými rámami, okná majú prelamované frontóny. Interiéry stavby sú čiastočne plochostropé, čiastočne zaklenuté pruskou či kláštornou klenbou. Pri kaštieli sa nachádza historický prírodnokrajinársky park z druhej polovice 19. storočia.
 
 Kostol Božského srdca, jednoloďová neobaroková stavba s polkruhovo ukončeným presbytériom a predstavanou vežou s cibuľovou helmicou z roku 1907-1911.

 Dedinská zvonica, stavba na pôdoryse štvorca s barokovou helmicou s laternou z 18. storočia.

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci

Iné projekty 

 
Obce okresu Lučenec